Toshkentda 264 ming dollarni foizi bilan qaytarishni va’da qilib, ishlatib yuborgan ikki yigit qo‘lga olindi

2018-yil iyulida xorijda bo‘lib turgan 27 yoshli Javohir N. va 28 yashar Ulug‘bek A. 29 yoshni qarshilagan Dilmurod N.dan 264 ming AQSh dollari jo‘natishni so‘raydi va pullarni foizi bilan qaytarishni va’da qiladi. Bu haqda IIBB matbuot xizmati xabar berdi.

Ular garov tariqasida 300 ming dollar miqdoridagi soxta hisob-raqamni taqdim etadi. Biroq va’dalarini bajarmay, pullarni o‘z ehtiyoji uchun ishlatib yuboradi.
Mazkur holat yuzasidan JKning 168-moddasi 4-qismi (“Firibgarlik”) bilan jinoyat ishi qo‘zg‘atildi. Gumonlanuvchilar qo‘lga olindi.